ଏବେ ଅନଲାଇନରେ କିଣିହେବ ଲକଜୁରୀ କାର, ଅନଲାଇନ ପ୍ଲାଟଫର୍ମ ଆରମ୍ଭ କଲା ଜେଏଲଆର
ଏବେ ଅନଲାଇନରେ କିଣିହେବ ଲକଜୁରୀ କାର, ଅନଲାଇନ ପ୍ଲାଟଫର୍ମ ଆରମ୍ଭ କଲା ଜେଏଲଆର
0
ସେୟାର
ନୂଆଦିଲ୍ଲୀ : ଏଣିକି ଅନଲାଇନରେ କିଣିହେବ ଲକଜୁରୀ କାର । ଏହି ବ୍ୟବସ୍ଥା ଆରମ୍ଭ କରିଛି  ଜାଗୁଆର ଲ୍ୟାଣ୍ଡ ରୋଭର ଇଣ୍ଡିଆ  । ଜାଗୁଆର ପାଇଁ ଫାଇଣ୍ଡ୍ ମି ଏ କାର୍ ଡଟ୍ ଇନ୍ ପ୍ଲାଟଫର୍ମ ରହିଥିବା ଲ୍ୟାଣ୍ଡ୍ ରୋଭର ପାଇଁ ‘ଫାଇଣ୍ଡ୍ ମିଏଏସୟୁଭି ଡଟ୍ ଇନ’ (findmeasuv.in) ର ଶୁଭାରମ୍ଭ କରାଯାଇଛି । ଏହି ପ୍ଳାଟଫର୍ମ ୨୦୧୬ରେ ଆରମ୍ଭ ହୋଇଥିଲେ ମଧ୍ୟ ଏହାଦ୍ୱାରା ବୁକିଂ, ଟେଷ୍ଟ ଡ୍ରାଇଭ୍ ସମ୍ପର୍କରେ ତଥ୍ୟ ଉପଲବ୍ଧ ହୋଇପାରୁଥିଲା । ମାତ୍ର ଏବେ ଏହାଦ୍ୱାରା ଅନ୍ ଲାଇନ୍ରେ କାର୍ କିଣିବା ସୁଯୋଗ ଉପଲବ୍ଧ ହେବ ।
ଏହି ପ୍ଲାଟଫର୍ମରେ ବିସସ୍ତୃତ ବର୍ଗର ଗାଡ଼ିରୁ ଗ୍ରାହକ ନିଜ ପସନ୍ଦର ଗାଡ଼ି ଚୟନ କରିପାରିବେ । ଏଥିରେ ଗାଡ଼ିର ମଡେଲ୍, ଇଞ୍ଜିନ୍, ଭ୍ୟାରିଆଂଟ୍, ମୂଲ୍ୟ, କଲର ଆଦି ସମ୍ପର୍କରେ ତଥ୍ୟ ପ୍ରଦାନ କରାଯିବ । ଗ୍ରାହକ ସେମାନଙ୍କର ପୁରୁଣା ଗାଡ଼ିର ମୂଲ୍ୟାଙ୍କନ ମଧ୍ୟ ଏହି ପ୍ଳାଟଫର୍ମ ସହାୟତାରେ କରି ପାରିବେ । ଏହା ସହିତ ଗ୍ରାହକ କଷ୍ଟମର କେୟାର ଏକ୍ସିକୁ୍ୟଟିଭଙ୍କ ସହିତ ମଧ୍ୟ କଥା ହୋଇପାରିବେ ।
ଭାରତରେ ଉପଲବ୍ଧ ହେଉଥିବା ଜାଗୁଆର ରେଞ୍ଜ୍ ମଧ୍ୟରେ ଏକ୍ସଇର ମୂଲ୍ୟ ୪୦.୬୧ ଲକ୍ଷରୁ ଆରମ୍ଭ ହେଉଥିବାବେଳେ ଏକ୍ସଏଫର ମୂଲ୍ୟ ୪୯.୭୮ ଲକ୍ଷରୁ ଆରମ୍ଭ ହେଉଛି । ସେହିପରି ଏଫ୍-ପେସର ମୂଲ୍ୟ ୬୩.୧୭ ଲକ୍ଷ ଟଙ୍କାରୁ ଆରମ୍ଭ ହେଉଛି । ଏକ୍ସଜେର ମୂଲ୍ୟ ୧୧୧.୩୦ ଲକ୍ଷ ଟଙ୍କା, ଏଫ୍-ଟାଇପ୍ ମୂଲ୍ୟ ୯୦.୯୩ ଲକ୍ଷ ଟଙ୍କାରୁ ଆରମ୍ଭ ହେଉଛି ।
ଭାରତରେ ଉପଲବ୍ଧ ହେଉଥିବା ଲ୍ୟାଣ୍ଡ୍ ରୋଭର ରେଞ୍ଜ୍ ମଧ୍ୟରେ ଡିସକଭର ସ୍ପୋର୍ଟସର ମୂଲ୍ୟ ୪୪.୬୮ ଲକ୍ଷରୁ ଆରମ୍ଭ ହେଉଥିବାବେଳେ ରେଞ୍ଜ ରୋଭର ଇଭାକୁ୍ୟର ମୂଲ୍ୟ ୫୨.୦୬ ଲକ୍ଷରୁ ଆରମ୍ଭ ହେଉଛି ।
ପୂର୍ବବର୍ତ୍ତୀ ଖବର